готови продукти или продукти в процес на производство, които са били произведени от статистическата единица и които все още не са продадени, между първия и последния ден на референтния период. Тя е част от променливата „Промяна на запасите от стоки“.
 Тези продукти включват незавършеното производство, принадлежащо на статистическата единица, дори ако въпросните продукти са във владение на трети лица. По същия начин се изключват държаните от статистическата единица продукти, които принадлежат на трети лица.
 Запасите се остойностяват по себестойност (производствени разходи), като това се извършва преди корекциите на стойности (например амортизацията).
 9) Променлива 240203: „Промяна на запасите от стоки за препродажба“
 Промяната на запасите от стоки за препродажба е разликата между общата стойност на стоково-материалните запаси, признати от статистическата единица в края и съответно в началото на референтния период като отчетни обекти, предназначени за препродажба на трети лица без по-нататъшна преработка. Стойността на тези стоково-материални запаси е стойността, с която са били признати във финансовите отчети. Промяната на запасите от стоки за препродажба е част от променливата „Промяна на запасите от стоки“.
 10) Променлива 240301: „Обща стойност на покупките на стоки и услуги, извършени от предприятията под чуждестранен контрол“
 Определение за „обща стойност на покупките на стоки и услуги“ има в точката за променлива 240101 в Д1, а за „предприятия под чуждестранен контрол“ – в точката за променлива 210301 в А13.
 11) Променлива 240302: „Покупки на стоки и услуги за препродажба, извършени от предприятията под чуждестранен контрол“
 Определение за „покупки на стоки и услуги за препродажба“ има в точката за променлива 240102 в Д2, а за „предприятия под чуждестранен контрол“ – в точката за променлива 210301 в А13.
 Е. ПРОДУКЦИЯ И ЕФЕКТИВНОСТ
 1) Променлива 140101: Производство (обем)
 Данните за производството в краткосрочната бизнес статистика се изискват като индекс. Индексът на обема на производството е сравнителният показател за икономическото развитие и се използва в частност за ранно откриване на повратните моменти в икономическото развитие. Той следва да бъде представен като индекс на Ласпейрес, чрез който текущият обем на производството се сравнява със съответния обем на производството през базовия период.
 Теоретична цел на индекса на обема на производството:
 —
 С оглед на статистиката на стопанските цикли следва да се измерва собствената продукция. Термините „производство“ или „продукция“ („резултати“) по смисъла на статистиката на стопанските цикли не включват вложените от други единици ресурси.
 —
 Следователно предназначението на индекса на обема на производството е измерване на промените в обема на добавената стойност на близки и редовни интервали от време.
 —
 Измерените промени в обема на добавената стойност следва като цяло да бъдат приблизителни стойности спрямо добавената стойност, измерена съгласно понятията за добавена стойност в рамките на националните сметки.
 Принципи на изчислението на индекса на обема на производството:
 —
 Обикновено данните, които са необходими за съставянето на индекса съгласно теоретичната цел, не са на разположение ежемесечно.
 —
 Затова добавената стойност по базови цени се изчислява само за базовия период, особено за актуализирането на теглата. Ако няма данни за добавената стойност по базови цени, като приближение може да се използват данните за брутната добавена стойност по факторни